
70 DR.30.11.2006 

 

Ini bererti bahawa kawasan utiliti ini tidak dibenarkan bagi dewan serba guna 
untuk dihawa dinginkan. Jika ingin untuk dihawa dinginkan perlu mendapat kelulusan 
agensi Pusat kerana melibatkan implikasi kewangan bagi utiliti dan penyelenggaraan. 

Akan tetapi walau bagaimanapun, kalau Yang Berhormat hendak mengguna 
pakai duit Ahli Parlimen yang diberikan sebagai Ahli Parlimen Kuala Pilah, Yang 
Berhormat boleh bincang dengan saya. Saya rasa air-condition taklah mahal sangat 
Yang Berhormat. Mungkin RM5,000 hingga RM10,000 satu. Peruntukan Yang 
Berhormat RM2 juta itu bolehlah digunakan untuk Rakan Muda Kuala Pilah. 

Yang Berhormat bagi Pasir Puteh pula bercakap tentang Sidek Brothers 
badminton, bola sepak Mokhtar Dahari. Kemudian berkenaan dengan mereka ini.  
Sebenarnya saya telah banyak kali berkata, masalah kita, Yang Berhormat bagi Ipoh 
Timor pun timbulkan tentang masalah bola sepak. Memang untuk menjawab kenapa 
mereka masa dengan Oman pun boleh masukkan gol sendiri? Menteri Belia dan Sukan 
pun tidak boleh jawab. Susah hendak jawab.   

Jadi macam mana pun kementerian ingin mengatakan di sini bahawa untuk 
berlaku adil kepada atlet-atlet Malaysia kita adalah pada tahap world class dalam 
sukan-sukan yang tertentu iaitu badminton, boling, skuasy dan juga untuk renang diving 
dan juga lonbowl. Dan baru-baru ini kita menang skuasy kali kedua untuk antarabangsa 
world cup iaitu Nicol David. Kemudian pula Sazali Mister Universe  tetapi kalau kita pun 
Yang Berhormat kadang-kadang kita tengok kata orang gajah depan mata tak nampak, 
kuman tepi laut kita nampak.   

Jadi kita harus memberi sokongan kepada atlet-atlet kita dengan melihat 
kepada kejayaan yang telah kita capai. Kita tidak boleh berlaku adil kepada atlet 
dengan hanya melihat kepada kelemahan mereka. Memang semua orang minat bola 
sepak tetapi bola sepak inilah di mana kita cuba hendak menyelesaikan dengan 
meletak mereka di forward base kami di Brickendonbury dengan harapan mungkin 
inilah pendekatan yang terakhir. Kalau kita letak mereka di luar biar mereka campur 
dengan pemain yang lebih baik, meletakkan mereka untuk mendapatkan pengalaman 
mungkin inilah yang dapat memperbaharui pendekatan mereka. 

Sebenarnya Yang Berhormat, kejayaan atlet-atlet kita di peringkat world cup 
dengan izin seperti Nicol David dan Sazali. Kalau kita berjumpa dengan mereka, 
mereka adalah individu yang agak berlainan.  Sebenarnya mereka mempunyai mental 
strength dengan izin, iaitu kekuatan mental yang agak unik. Bukan saya kata pemain 
bola sepak tidak ada mental strength tetapi saya ucapkan terima kasih kepada 
Penasihat Hoki Malaysia Duli Yang Maha Mulia Sultan Perak yang sendiri berkata 
bahawa antara kegagalan pasukan hoki baru-baru ini ialah kerana kelemahan kekuatan 
mental mereka.   

Inilah sebenarnya yang kita hendak lihat iaitu pengakuan daripada persatuan 
tentang kelemahan persatuan mereka kerana pengakuan kepada kelemahan ini akan 
dapat membantu kementerian untuk membantu mereka. Kalaulah mana-mana 
persatuan mereka masih dalam peringkat denial stage dengan izin, agak susah untuk 
kementerian membantu kerana bila kita bercakap, mereka kata mereka tidak ada 
masalah.   

Walau bagaimanapun alhamdulillah, FAM telah bersetuju dengan kementerian 
untuk meletak di bawah umur 20 tahun pemain-pemain bola sepak mereka di 
Brickendonbury walaupun kita masih dalam perbincangan sejauh mana dan setakat 
mana dan kementerian berharap pendekatan ini mungkin insya-Allah dapat 
mewujudkan pendekatan baru kepada sukan bola sepak dalam negara kita. 

Yang Berhormat bagi Sri Gading pula juga tegur tentang bola sepak.  
Sebenarnya Yang Berhormat, bola sepak pergi ke Asia Games ini di bawah kategori ‘B’ 
iaitu dia bayar sendiri tiket kapal terbang dan penginapannya. Bererti kerajaan tidak 
membayar untuk persatuan bola sepak menghadiri pertandingan di Sukan Asia.  
Kategori ‘B’ ini sebenarnya bererti kalau dia menang kita bayar balik. Kalau dia kalah, 
dia tanggung kos itu sendiri. Bola sepak dia memang tahu mungkin dia kalah pun dia 
hendak bayar sendiri. Kategori ‘B’ ini sebenarnya ialah kategori di mana kalau boleh 
kita tak galakkan mereka pergi tetapi disebabkan mereka mempunyai kebenaran 
daripada badan antarabangsa untuk pergi, mereka hendak menguji kebolehan mereka 
maka kerajaan pun membenarkan tapi dengan syarat mereka menanggung kos mereka 
sendiri. 



Ini bererti bahawa kawasan utiliti ini tidak dibenarkan bagi dewan serba guna untuk dihawa dinginkan. Jika ingin untuk dihawa dinginkan perlu mendapat kelulusan agensi Pusat kerana melibatkan implikasi kewangan bagi utiliti dan penyelenggaraan. Akan tetapi walau bagaimanapun, kalau Yang Berhormat hendak mengguna pakai duit Ahli Parlimen yang diberikan sebagai Ahli Parlimen Kuala Pilah, Yang Berhormat boleh bincang dengan saya. Saya rasa air-condition taklah mahal sangat Yang Berhormat. Mungkin RM5,000 hingga RM10,000 satu. Peruntukan Yang Berhormat RM2 juta itu bolehlah digunakan untuk Rakan Muda Kuala Pilah. Yang Berhormat bagi Pasir Puteh pula bercakap tentang Sidek Brothers badminton, bola sepak Mokhtar Dahari. Kemudian berkenaan dengan mereka ini. Sebenarnya saya telah banyak kali berkata, masalah kita, Yang Berhormat bagi Ipoh Timor pun timbulkan tentang masalah bola sepak. Memang untuk menjawab kenapa mereka masa dengan Oman pun boleh masukkan gol sendiri? Menteri Belia dan Sukan pun tidak boleh jawab. Susah hendak jawab. Jadi macam mana pun kementerian ingin mengatakan di sini bahawa untuk berlaku adil kepada atlet-atlet Malaysia kita adalah pada tahap world class dalam sukan-sukan yang tertentu iaitu badminton, boling, skuasy dan juga untuk renang diving dan juga lonbowl. Dan baru-baru ini kita menang skuasy kali kedua untuk antarabangsa world cup iaitu Nicol David. Kemudian pula Sazali Mister Universe tetapi kalau kita pun Yang Berhormat kadang-kadang kita tengok kata orang gajah depan mata tak nampak, kuman tepi laut kita nampak. Jadi kita harus memberi sokongan kepada atlet-atlet kita dengan melihat kepada kejayaan yang telah kita capai. Kita tidak boleh berlaku adil kepada atlet dengan hanya melihat kepada kelemahan mereka. Memang semua orang minat bola sepak tetapi bola sepak inilah di mana kita cuba hendak menyelesaikan dengan meletak mereka di forward base kami di Brickendonbury dengan harapan mungkin inilah pendekatan yang terakhir. Kalau kita letak mereka di luar biar mereka campur dengan pemain yang lebih baik, meletakkan mereka untuk mendapatkan pengalaman mungkin inilah yang dapat memperbaharui pendekatan mereka. Sebenarnya Yang Berhormat, kejayaan atlet-atlet kita di peringkat world cup dengan izin seperti Nicol David dan Sazali. Kalau kita berjumpa dengan mereka, mereka adalah individu yang agak berlainan. Sebenarnya mereka mempunyai mental strength dengan izin, iaitu kekuatan mental yang agak unik. Bukan saya kata pemain bola sepak tidak ada mental strength tetapi saya ucapkan terima kasih kepada Penasihat Hoki Malaysia Duli Yang Maha Mulia Sultan Perak yang sendiri berkata bahawa antara kegagalan pasukan hoki baru-baru ini ialah kerana kelemahan kekuatan mental mereka. Inilah sebenarnya yang kita hendak lihat iaitu pengakuan daripada persatuan tentang kelemahan persatuan mereka kerana pengakuan kepada kelemahan ini akan dapat membantu kementerian untuk membantu mereka. Kalaulah mana-mana persatuan mereka masih dalam peringkat denial stage dengan izin, agak susah untuk kementerian membantu kerana bila kita bercakap, mereka kata mereka tidak ada masalah. Walau bagaimanapun alhamdulillah, FAM telah bersetuju dengan kementerian untuk meletak di bawah umur 20 tahun pemain-pemain bola sepak mereka di Brickendonbury walaupun kita masih dalam perbincangan sejauh mana dan setakat mana dan kementerian berharap pendekatan ini mungkin insya-Allah dapat mewujudkan pendekatan baru kepada sukan bola sepak dalam negara kita. Yang Berhormat bagi Sri Gading pula juga tegur tentang bola sepak. Sebenarnya Yang Berhormat, bola sepak pergi ke Asia Games ini di bawah kategori 'B' iaitu dia bayar sendiri tiket kapal terbang dan penginapannya. Bererti kerajaan tidak membayar untuk persatuan bola sepak menghadiri pertandingan di Sukan Asia. Kategori 'B' ini sebenarnya bererti kalau dia menang kita bayar balik. Kalau dia kalah, dia tanggung kos itu sendiri. Bola sepak dia memang tahu mungkin dia kalah pun dia hendak bayar sendiri. Kategori 'B' ini sebenarnya ialah kategori di mana kalau boleh kita tak galakkan mereka pergi tetapi disebabkan mereka mempunyai kebenaran daripada badan antarabangsa untuk pergi, mereka hendak menguji kebolehan mereka maka kerajaan pun membenarkan tapi dengan syarat mereka menanggung kos mereka sendiri.